আইরিন সুলতানা
আইরিন সুলতানা হলেন বাংলাদেশের একজন মডেল ও চলচ্চিত্র অভিনেত্রী। ২০০৮ সালের 'প্যান্টেনা ইউ গট দ্য লুক' প্রতিযোগিতায় তিনি সেরা হাসি' পুরস্কার পাবার পর থেকে বিনোদন মাধ্যমে কর্মজীবন শুরু করেন। তিনি দেশে এবং বিদেশে বহু র‍্যাম্প মডেলিং অনুষ্ঠানে অংশগ্রহণ করেছেন। তিনি চলচ্চিত্রে অভিষেক করেন, দেবাশীষ বিশ্বাস পরিচালিত ভালোবাসা জিন্দাবাদ সিনেমায় অভিনয়ের মাধ্যমে, যা ২০১৩ সালের ৮ নভেম্বর মুক্তি পায়। এই সিনেমাটি বক্স অফিসে সাড়া জাগায়। তিনি ছয়টির বেশি সিনেমায় অভিনয়ের জন্যে চুক্তিবদ্ধ হয়েছেন।